
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ţie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 





Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 


Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacele şi Icoasele 


Condacul 1 

Apărătoare Doamnă, de Dumnezeu aleasă, ajutătoare grabnică pentru toată lumea 
în ziua Judecăţii, a celor ce cu dragoste te laudă pe tine, ca pe Împărăteasa cerului 
şi a pământului, caută din a ta înălțime şi nu ne lăsa pe noi în ziua cea grozavă a 
Judecăţii de apoi. Căci tu, binecuvântată Maică a lui Dumnezeu, pururi te rogi 
Fiului tău şi Dumnezeului nostru să ne miluiască pe noi. Drept aceea, te rugăm, 
Preasfântă Născătoare de Dumnezeu, să ierți păcatele noastre şi să ne îndrepți pe 
calea pocăinţei, pe noi cei ce cu lacrimi ne rugăm ţie, strigând: Bucură-te, Apă- 
rătoarea noastră osârdnică în ziua înfricoşătoare a Judecăţii lui Dumnezeu! 


Icos 1 





Arhanghelii și îngerii, heruvimii și toate puterile cereşti, văzându-te pe tine, o, 
Preasfântă Maică a lui Dumnezeu, în ziua Judecăţii, se roagă Domnului Dumnezeu 
să se milostivească spre noi pentru a ta mare milosârdie și dragoste, pe care le ai 
pentru tot neamul omenesc. Drept aceea, cu mulţumire strigăm unele ca acestea: 
Bucură-te, Atotmilostivă, ceea ce cu mare bunătate pe noi ne miluiești; 

Bucură-te, Ceea ce eşti mai slăvită decât oştirile cereşti; 

Bucură-te, candelă ce arzi necontenit înaintea Sfintei Treimi; 

Bucură-te, Maica Împăratului Ceresc, care în Cer împărăţeşti; 

Bucură-te, lumină dumnezeiască, ceea ce tot pământul şi toată făptura luminezi,; 
Bucură-te, Apărătoarea noastră osârdnică în ziua înfricoşătoare a Judecăţii lui 
Dumnezeu! 


Condacul 2 

Stând noi cu frică şi cu cutremur la Judecata Domnului și văzând-o pe Maica 
multmilostivă, cum se roagă Fiului ei şi Dumnezeului nostru să ne ierte, o rugăm 
să ne miluiască şi pe noi, cei care în fărădelegi fiind afundaţi, nu ne-am îngrijit de 
sufletele noastre. Drept aceea, Maica Domnului ne învaţă a striga cu umilinţă către 
Dumnezeu: Aliluia? 


Icos 2 

Înțelegerea cea neînţeleasă de mintea omenească este de necuprins asupra dreptei 
Judecăţi a Domnului, de aceea noi, neștiind ce să răspundem pentru toate câte am 
greşit înaintea Dreptului Judecător, te rugăm pe tine, Împărăteasa Cerului și Maica 
Judecătorului nostru, să ne ajuţi în vremea aceea, care va să fie după cuvântul 
Domnului. Căci se va arăta ca fulgerul în miezul nopții și ne va găsi pe noi 
scufundați în somnul cel greu al păcatului, neauzind cuvântul Sfintei Scripturi care 
zice: lată Mirele vine în miezul nopţii și fericită va fi sluga pe care o va afla pri- 
veghind. Însă duhul mândriei a biruit toată lumea pământească cea căzută în des- 
trăbălare, în desfătări și în toate fărădelegile. Dar tu milostiveşte-te spre noi, Împă- 
răteasca Cerului şi cheamă-i la pocăință pe cei ce-ţi strigă unele ca acestea: 
Bucură-te, Împărăteasă, ceea ce ne scoţi pe noi din bezna păcatelor; 

Bucură-te, mijlocitoarea noastră către Domnul Dumnezeu în ziua Judecăţii; 
Bucură-te, locaş ceresc al Dumnezeului Celui Preaînalt; 

Bucură-te, Ceea ce străluceşti, înălțându-te ca un munte până la ceruri; 

Bucură-te, Maica Mântuitorului nostru; 

Bucură-Te, Apărătoarea noastră osârdnică în ziua înfricoşătoare a Judecăţii lui 
Dumnezeu! 


Condacul 3 





Cu puterea Celui de Sus se apropie Judecata de apoi, căci lumea pământească, 
zăcând în marea necredință, cu multe răutăți a mâniat pe Atotbunul Dumnezeu. 
Pentru aceasta se scurtează zilele şi ne apropiem de sfârșit, când Împăratul Ceresc 
îşi va abate mânia Sa asupra pământului, ca să curăţe toată întinăciunea şi să aşeze 
o viaţă veşnică şi fericită, pe care drepții lui Dumnezeu o vor moșteni împreună cu 
Maica Domnului, cântând neîncetat lui Dumnezeu: Aliluia! 


Icosul 3 

Având Preasfânta Maică a lui Dumnezeu mare milă pentru toată lumea, aşa zicea: 
„Oameni ai pământului, oare voi nu vedeţi și nu auziţi cele de Domnul grăite, că în 
zilele cele din urmă cine are să stăpânească lumea, fără decât potrivnicul lui 
Dumnezeu şi al poruncilor Lui?” De aceea Dumnezeu a zis că va scurta zilele 
pentru cei aleși, ca împreună cu ei să facă o lume nouă şi un pământ nou întru slava 
lui Dumnezeu. Iar tu, Preasfântă Doamnă de Dumnezeu Născătoare, izbăveşte-ne 
pe noi de viclenia lumii acesteia, ca să-ţi strigăm unele ca acestea: 

Bucură-te, zi a biruinţei pentru toţi credincioșii; 

Bucură-te, Stăpână, că de tine se bucură toată făptura; 

Bucură-te, grabnică apărătoare şi ajutătoare a tuturor creştinilor; 

Bucură-te, acoperământ dumnezeiesc, care acoperi tot pământul; 

Bucură-te, bucuria tuturor drepţilor; 


Bucură-te, Apărătoarea noastră osârdnică în ziua înfricoşătoare a Judecăţii lui 
Dumnezeu! 


Condacul 4 

Viforul de gânduri îndoielnice având, lumea pământească nu cugetă la cele ce o 
aşteaptă în ziua înfricoşatei Judecăţi a Domnului şi la muncile cele veşnice pre- 
gătite diavolului şi la toți slujitorii lui, care au căzut din slava lui Dumnezeu. lar 
noi, păcătoşii ne rugăm ţie, Preasfântă Împărăteasă a Cerului și Stăpâna noastră, să 
ne îndrepţi la pocăință pe noi cei ce cu dragoste Îi strigăm lui Dumnezeu: Aliluia! 


Icosul 4 

Nevrând să asculte Cuvântul Domnului, oamenii de pe pământ, secătuiți duhov- 
niceşte, ÎL supără pe Ziditorul şi Dumnezeul lor. Dar degrabă îl vor vedea cu slavă 
dumnezeiască, venind ca un fulger pe norii cerului, ca să judece toate noroadele 
pământului, şi atunci se vor descoperi toate faptele cele ticăloase ale fiecăruia, cu 
care au întinat pământul. Atunci oamenii vor plânge şi vor suspina, văzând slava 
lui Dumnezeu. Dar va fi prea târziu pentru cei nepocăiţi, căci toţi vor tremura ca 
frunza în vreme de furtună, văzând răsplata lor cea amară. lar noi, păcătoşii, stri- 
găm către Maica precista unele ca acestea: 

Bucură-te, Maică, ceea ce ne izbăveşti pe noi de văpaia muncilor celor veşnice; 





Bucură-te, bucuria noastră şi nu-ţi întoarce faţa ta de la noi în ziua Judecăţii de 
apoi; 

Bucură-te, mir sfințit și bine mirositor, care miruieşti sufletele noastre; 

Bucură-te, Ceea ce ești calea cea strălucită cu pietre scumpe, pentru cei care merg 
în Împărăţia Cerurilor; 

Bucură-te, că multe minuni arăţi acum pe pământ, adeverind că Judecata se apropie 
cu grăbire; 

Bucură-te, Apărătoarea noastră osârdnică în ziua înfricoşătoare a Judecăţii lui 
Dumnezeu! 


Condacul 5 

Văzând Preasfânta Fecioară că va pierde Dumnezeu toată lumea cea înrăutățită și 
va pedepsi pământul, şi-l va umple cu trupurile morților, cu lacrimi suspinând, a 
zis: „Dar cine va face voia Ta, Doamne”? Căci atunci lume puţină va rămânea pe 
pământ, după cuvântul proorocului lezechia. Şi aceia vor avea viață veșnică, căci 
Tu ai zis, Doamne, că nu vei schimba cuvântul Tău până ce nu-i vei găsi pe cei 
credincioși, ca pe o mireasă spre întâmpinarea Mirelui, că Tu singur ești Dumne- 
zeu Atotputernic, şi grabnic vei arăta slava Ta celor ce pururi cu umilință Îţi strigă: 
Aliluia! 


Icosul 5 

Văzând Împărăteasa Cerului, Stăpâna a toată făptura, trufia şi toată deşertăciunea 
pământească, ne previne că lumea singură porneşte mânia lui Dumnezeu, asupra ei 
pentru neascultarea poruncilor. De aceea, Domnul cu mare urgie va arde tot pă- 
mântul. Dar tu, Maică milostivă, păzeşte-ne pe noi, cei care slăvim Atotputernicia 
Fiului Tău şi aşteptăm ajutorul tău de Maică, în ziua cea înfricoşătoare a Judecăţii 
de Apoi, şi care-ţi strigăm ţie unele ca acestea: 

Bucură-te, trâmbiţă cerească, ceea ce versuieşti mântuirea sufletelor noastre; 
Bucură-te, chimwval bine răsunător, care vesteşti Judecata lui Dumnezeu; 

Bucură-te, zid întărit, care înconjori tot pământul; 

Bucură-te, Ceea ce eşti armă nebiruită asupra vrăjmaşului; 

Bucură-te, corabie cerească, ceea ce ne izbăveşti din valurile mării lumești; 
Bucură-te, Apărătoarea noastră osârdnică în ziua înfricoşătoare a Judecăţii lui 
Dumnezeu! 


Condac 6 

O, Maică multilostivă, oare cu cine te vom asemăna, că nu este nimeni pe pământ, 
nici în cer mai slăvit decât tine. Arhanghelii cu îngerii, serafimii cu heruvimii şi 
toate puterile cereşti se închină ție, Maică pururea fecioară, ceea ce stai necontenit 





înaintea Sfintei Treimi, rugându-te pentru tot neamul omenesc. lară noi, păcătoşii 
şi nevrednicii robii tăi, strigăm ţie şi lui Dumnezeu: Aliluia! 


Icos 6 

Milostivirea ta cea de Maică în toată lumea o reverşi cu dărnicie, dar te întristezi 
amarnic, văzând pierzania neamului omenesc, care degrab va fi judecat de Fiul 
Tău, Domnul lisus Hristos, pentru că toţi s-au lepădat de crucea Domnului cea de 
viaţă făcătoare, şi în locul crucii sunt gata să primească pecetea lui antichrist. Şi 
atunci Mântuitorul întru mânia Sa le va zice păcătoşilor: “Duceţi-vă de la mine, 
blestemaţilor, în focul cel nestins, care este pregătit diavolului şi îngerilor lui.” Dar 
tu, Maică milosârdnică, milostiveşte-te spre noi, cei care ne rugăm ţie astfel: 
Bucură-te, Maică Preasfântă, ceea ce ne ajuţi să ducem crucea Fiului tău; 
Bucură-te, Stăpână a toată lumea, ceea ce ne povăţuieşti cum să scăpăm de pecetea 
antihristului; 

Bucură-te, cetate dumnezeiască, ceea ce alungi duhurile cele necurate; 

Bucură-te, pomul vieţii, care umbreşti tot pământul; 

Bucură-te, izvorul milei, care îi adapi pe cei însetaţi de viaţă; 

Bucură-te, Apărătoarea noastră osârdnică în ziua înfricoşătoare a Judecăţii lui 
Dumnezeu! 


Condac 7 

Vrând să ne izbăveşti pe noi de răutăţile şi de înşelăciunile lui antihrist, mai înainte 
de Judecata Domnului, tu, Maică milostivă, pentru mântuirea neamului omenesc de 
multe ori te-ai arătat, mărturisind despre ziua Judecăţii înfricoşătoare a lui Hristos, 
chemându-i pe toţi la pocăință, ca să nu cădem în muncile cele veşnice ale iadului, 
de care izbăveşte-ne pe noi toţi cei ce-ţi strigăm ţie şi lui Dumnezeu: Aliluia! 


Icos 7 

Arătatu-s-a Maica lui Dumnezeu neamului omenesc şi a zis: „Lumea pământească 
nu este veşnică, ci repede se sfârşeşte, şi va fi o lume nouă, în care vor împărăţi nu- 
mai drepţii lui Dumnezeu”. Deci, învredniceşte-ne şi pe noi, Maică Sfântă, de 
bunătățile cereşti cele veşnice, ca să-ți aducem ţie laudele acestea: 

Bucură-te, cerească privighetoare, care cânţi cu versuri dumnezeieşti, trezindu-ne 
din somnul păcatului; 

Bucură-te, lumină, ceea, ce liberezi sufletele noaste din patimile cele rele; 
Bucură-te, foc dumnezeiesc, care fărădelegile noastre le pârjoleşti; 

Bucură-te, măslin înfrunzit, care pe cei credincioşi de arşiţa păcatelor îi fereşti; 
Bucură-te, auroră a dimineţii, ceea ce la calea adevăratei pocăinţe ne povăţuieşti,; 
Bucură-te, Apărătoarea noastră osârdnică în ziua înfricoşătoare a Judecăţii lui 
Dumnezeu! 





Condac 8 

Străini şi nemernici fiind noi pe pământ şi în mare tulburare aflându-ne, nu simţim 
apropierea sfârşitului, ci ne amăgim unul pe altul, că nu vor fi chiar adevărate toate 
prorociile asupra vremurilor din urmă. Drept aceea, o, prea milostivă Maică, rugă- 
mu-ne să ne luminezi a noastră minte, ca să cunoaştem în ce vreme ne găsim, şi să 
ne păzeşti de moarte năprasnică şi de toate primejdiile, ca să-l cântăm lui Dumne- 
zeu: Aliluia! 


Icos 8 

În mare rătăcire ajuns-au toate noroadele, şi cine poate să ne înveţe cum să ne 
îndreptăm viaţa pe pământ şi să ne izbăvim de munca cea veşnică, fără numai tu, 
Născătoare de Dumnezeu. Vreme puţină a rămas pentru îndreptarea noastră, însă 
departe suntem de pocăință. lar zilele până la Judecata de apoi sunt numărate, căci 
îngerul Apocalipsei a prevestit că de la venirea lui antihrist şi până la sfârşitul 
lumii vor rămâne 1260 de zile. Dar pentru aleşii lui Dumnezeu se vor scurta zile- 
lele acelea şi cu bucurie vor striga Maicii Domnului unele ca acestea: 

Bucură-te, mare apărătoare pentru noi înaintea lui Dumnezeu; 

Bucură-te, grabnică ajutătoare a mântuirii noastre; 

Bucură-te, izbăvirea noastră în acele zile de mare necaz; 

Bucură-te, Ceea ce pururea plângi pentru noi înaintea Fiului tău celui iubit; 


Bucură-te, Ceea ce viforul ispitelor îl risipeşti; 
Bucură-te, Apărătoarea noastră osârdnică în ziua înfricoşătoare a Judecăţii lui 
Dumnezeu! 


Condac 9 

Toată lumea pământească vede că zilele trec şi Judecata se apropie, iar noi ne de- 
părtăm de Dumnezeu tot mai mult, şi nici chemarea Domnului nu ne poate opri. Şi 
iată că iadul şi-a deschis larg gura lui, ca să-i înghită pe cei păcătoşi. Noi însă, 
nădăjduind în ajutorul tău de Maică, ţie şi lui Dumnezeu îi strigăm: Aliluia! 


Icos 9 

Ritorii cei mult-grăitori nu înţeleg ajutorul Maicii Domnului şi a tuturor sfinţilor 
pentru noi, prin care ne izbăvim de pierzanie şi de chinurile cele veşnice. Drept 
aceea, dăruieşte-ne nouă înţelepciune, o Preasfântă Maică, ca să-ţi cântăm ţie unele 
ca acestea: 

Bucură-te, lumină cerească, ceea ce luminezi tot pământul şi-l curăţi pe el de toată 
necurăţia demonicească; 

Bucură-te, floare cu bun miros, ceea ce umpli tot pământul de mireasmă duhovni- 
cească, 

Bucură-te, scară cerească, ceea ce îi duci la cer pe cei credincioşi; 





Bucură-te, turn înalt de la pământ până la prestolul lui Dumnezeu; 

Bucură-te, năstrapă de aur, primitoare de mană cerească; 

Bucură-te, Apărătoarea noastră osârdnică în ziua înfricoşătoare a Judecăţii lui 
Dumnezeu! 


Condac 10 

Vrând să ne mântuieşti pe noi, oare cu ce cuvinte ne vom ruga ţie, Împărăteasa 
Cerului, că tu singură vezi, o Maică Sfântă, câte boli şi molime groaznice, câte ne- 
Norociri şi ce pedepse năprasnice se abat asupra noastră, căci iubirea lui Dumnezeu 
pentru neamul omenesc s-a întors spre urgie şi se aude cuvântul lui Dumnezeu cel 
de temut: „Pedepsi-voi pământul şi-l voi umple cu trupurile morților.” Văzând deci 
că vremurile acelea s-au apropiat şi nu suntem pregătiţi, pentru aceea ne rugăm 
Maicii preciste să întoarcă mânia lui Dumnezeu de la noi şi să ne dăruiască vreme 
de pocăință, ca să-l strigăm lui Dumnezeu: Aliluia! 


Icos 10 

Zid nebiruit eşti, Preasfântă Fecioară, pentru cei credincioşi, că mare întuneric a 
cuprins tot universul, învăluindu-l cu răutatea iadului, şi lumina lui Hristos Dumne- 
zeul nostru se va stinge din pricina răutăţilor lumii care găteşte arme ne mai auzite 
din veac spre pierzania neamului omenesc. Pentru aceea, cu îngăduinţa lui Dumne- 
zeu, se vor sminti toți pământenii şi se vor răscula noroadele pământului unul 
împotriva altuia, dar tu, o prea milostivă Maică, milostiveşte-te spre noi şi pri- 
meşte plângerea cea cu umilinţă a celor ce-ţi strigă unele ca acestea: 

Bucură-te, că prin tine, Stăpână, a venit mântuirea lumii; 

Bucură-te, că prin tine Domnul se milostiveşte spre noi; 

Bucură-te, moştenire cerească a celor săraci cu duhul; 

Bucură-te, mântuire a celor însetaţi de dreptate; 

Bucură-te, porumbiţă, ceea ce într-aripezi sufletele noastre; 

Bucură-te, Apărătoarea noastră osârdnică în ziua înfricoșătoare a Judecăţii lui 
Dumnezeu! 


Condacul 11 

Împărate Ceresc, cu ce trâmbiţă vei trâmbiţa oare, ca să trezeşti toate noroadele 
pământului din somnul cel greu al păcatelor? Tu, însă, Împărăteasa noastră, cămară 
cerească, trâmbiţează la toate noroadele pământului cu sunet puternic, ca să se cu- 
tremure tot pământul până-n adâncul iadului şi să se înfunde trâmbiţa cântărilor 
celor lumești și a tuturor desfătărilor în preajma Judecăţii Domnului cea înfri- 
coşătoare, când fiecare îşi va primi plată după faptele lui, iar cei drepți se vor 
bucura, cântându-l lui Dumnezeu: Aliluia! 





Icosul 11 

Făclie luminoasă ești, Preasfântă Fecioară, luminând pe toți cei aflați în vâltoarea 
păcatelor şi ajutându-i să se întoarcă la pocăință, căci gura Domnului strigă: „Ve- 
niți toți cei trudiți şi împovăraţi întru odihna cea veşnică”. Fericiţi cei ce vor scăpa 
de sminteli şi de amăgirile lui antihrist, căci aceia vor moşteni viaţa de veci. Deci 
tu, Maică Sfântă, ajută-ne şi nouă să ne izbăvim de toate vicleşugurile potriv- 
nicului şi să strigăm către tine: 

Bucură-te, dumnezeiască rază, care ai răsărit din Soarele dreptăţii; 

Bucură-te, smirnă bine mirositoare, care înmiresmezi sufletele celor credincioşi; 
Bucură-te, mărgăritar de mult preţ, că prin tine dobândim fericirea Raiului; 
Bucură-te, cerească mană, care hrăneşti toată făptura; 

Bucură-te, sfeşnic purtător de lumină, care luminezi calea adevărului; 

Bucură-te, Apărătoarea noastră osârdnică în ziua înfricoşătoare a Judecăţii lui 
Dumnezeu! 


Condacul 12 

Harul lui Dumnezeu umbreşte bunătăţile cele pământeşti, căci Dumnezeu îndelung 
aşteaptă pocăința noastră şi ne arată mila Lui, ca să-L cunoaștem, că EI este Tatăl 
nostru Ceresc; dar înţelepţii veacului acestuia se silesc să dovedească precum că nu 
este nici un Dumnezeu și toate bunătățile vin de la pământ. Dar tu, Stăpână prea 


bună, milostiveşte-te spre noi şi ne ajută, ca să scăpăm de înşelăciune şi să nu 
cădem până-n sfârşit, ci să cântăm cu dragoste ţie şi lui Dumnezeu: Aliluia! 


Icosul 12 

Te slăvim şi te cântăm pe tine, Maică Sfântă, ceea ce stai înaintea prestolului lui 
Dumnezeu, a Fiului Tău şi Domnului nostru lisus Hristos, înconjurată de puterile 
cerești şi pe pământ slăvită de neamul omenesc. Deci, dintru înălțimea cerescului 
tău locaș, caută spre noi păcătoşii, cei ce nădăjduim spre tine şi primește rugă- 
ciunile noastre, ale celor ce ne rugăm ţie așa: 

Bucură-te, Ceea ce luminezi mintea şi inimile noastre ca un astru ceresc; 
Bucură-te, Maică şi Fecioară de Dumnezeu aleasă spre mântuirea neamului ome- 
nesc; 

Bucură-te, Maică prea milostivă, a cărei milostivire se revarsă peste noi, păcătoşii; 
Bucură-te, Ceea ce te rogi Judecătorului celui drept pentru noi; 

Bucură-te, păstrătoare a Credinței pravoslavnice; 

Bucură-te, Apărătoarea noastră osârdnică în ziua înfricoşătoare a Judecăţii lui 
Dumnezeu! 


Condacul 13 (de trei ori) 





O, Maică prea lăudată, ceea ce stai înaintea prestolului Împăratului Ceresc al slavei 
ŞI cauţi spre noi, cei împovăraţi de păcate, acoperă-ne pe noi în ziua cea înfri- 
coşătoare a Judecăţii Domnului, şi izbăveşte-ne de veșnicele chinuri, ca să putem 
cânta cântarea de biruinţă: Aliluia! 


Se zice iarăşi: 


Icos 1 

Arhanghelii și îngerii, heruvimii și toate puterile cereşti, văzându-te pe tine, o, 
Preasfântă Maică a lui Dumnezeu, în ziua Judecăţii, se roagă Domnului Dumnezeu 
să se milostivească spre noi pentru a ta mare milosârdie și dragoste, pe care le ai 
pentru tot neamul omenesc. Drept aceea, cu mulţumire strigăm unele ca acestea: 
Bucură-te, Atotmilostivă, ceea ce cu mare bunătate pe noi ne miluiești; 

Bucură-te, Ceea ce eşti mai slăvită decât oştirile cereşti; 

Bucură-te, candelă ce arzi necontenit înaintea Sfintei Treimi; 

Bucură-te, Maica Împăratului Ceresc, care în Cer împărăţeşti; 

Bucură-te, lumină dumnezeiască, ceea ce tot pământul şi toată făptura luminezi; 
Bucură-te, Apărătoarea noastră osârdnică în ziua înfricoşătoare a Judecăţii lui 
Dumnezeu! 


Condacul 1 

Apărătoare Doamnă, de Dumnezeu aleasă, ajutătoare grabnică pentru toată lumea 
în ziua Judecăţii, a celor ce cu dragoste te laudă pe tine, ca pe Împărăteasa cerului 
şi a pământului, caută din a ta înălțime și nu ne lăsa pe noi în ziua cea grozavă a 
Judecăţii de apoi. Căci tu, binecuvântată Maică a lui Dumnezeu, pururi te rogi 
Fiului tău şi Dumnezeului nostru să ne miluiască pe noi. Drept aceea, te rugăm, 
Preasfântă Născătoare de Dumnezeu, să ierți păcatele noastre și să ne îndrepți pe 
calea pocăinței, pe noi cei ce cu lacrimi ne rugăm ţie, strigând: Bucură-te, 
Apărătoarea noastră osârdnică în ziua înfricoşătoare a Judecăţii lui Dumne- 
zeu! 


Apoi această 
Rugăciune 


O, Preasfântă Stăpână de Dumnezeu Născătoare, Împărăteasa cerului şi a pămân- 
tului, milostiveşte-te spre noi, păcătoşii robii tăi, şi spre tot neamul omenesc, și ne 
curăţeşte de toată răutatea şi de nălucirile lui antihrist, ca să putem ieşi cu candela 
aprinsă întru întâmpinarea Mirelui şi dreptului Judecător, când va veni pe norii 
cerului înconjurat de Sfinţii îngeri. 





Fericit suflet va fi acela care va păzi dreapta Credinţă şi va scăpa de meşteşugurile 
lui antihrist în zilele acelea. Căci atunci cu puterea lui Dumnezeu se va cutremura 
tot pământul şi toți pământenii vor vedea mânia Lui venind asupra lor. Amar vor 
plânge și se vor tângui toate noroadele, când vor auzi glasul Fiului lui Dumnezeu, 
poruncindu-le îngerilor să deschidă cărțile, ca fiecare să-şi vadă faptele sale. Şi 
atunci se vor despărți drepţii de-a dreapta şi păcătoşii de-a stânga. ŞI va zice Drep- 
tul Judecător către cei drepți: „Veniţi, binecuvântaţii Tatălui Meu, de moşteniți 
Împărăţia Cerească, gătită vouă de la începutul lumii”. Iar celor păcătoşi le va zi- 
ce: „Duceţi-vă de la Mine, blestemaţilor, în focul cel veşnic, care este gătit dia- 
volilor şi la toți slujitorii lui”. 


Drepţii, văzând frumuseţea cea nespusă, se vor bucura cu bucurie mare, iar păcă- 
toşii, văzând muncile cele veşnice şi amare, vor plânge şi vor suspina pentru viața 
lor petrecută în păcate şi fără Dumnezeu, Cel slăvit în Tatăl şi în Fiul şi în Duhul 
Sfânt. Amin! 


Plângere 


Plâng şi mă tânjesc când mă gândesc la moarte! Vai mie, înnegritule suflete! Până 
când nu te mai oprești de la răutăți? De ce nu-ţi aduci aminte de ceasul cumplit al 


morţii? De ce nu te cutremuri de înfricoşătoarea Judecată a lui Hristos? 


„Mi-am adus aminte de ceasul acela, iubiţilor, se tânguia Sfântul Efrem Sirul, și m- 
am cutremurat, m-am gândit la acel grozav judeţ şi m-am înfricoşat; m-am dus cu 
mintea la veselia Raiului şi am oftat; m-a cuprins plânsul şi am plâns până n-a mai 
rămas în mine putere de plângere... 


Juru-Te cu îndurările Tale, lubitorule de oameni, Bunule, să nu mă pui de-a stânga 
cu caprele ce te-au amărât. Nu-mi grăi: Nu te ştiu! Ci, după îndurările Tale, dăru- 
ieşte-mi lacrimi neîncetate, dă-mi frângere de inimă şi umilinţă şi o curăţă spre a se 
face biserică cu prea sfântul Tău har. Că, deşi sunt păcătos şi nevrednic, nu con- 
tenesc a bate la ușa milostivirii Tale!” 


Tropar, glas |: Când va şedea Judecătorul pe scaunul Său şi îngerii vor sta de față; 
când trâmbiţa va răsuna şi văpaia va arde, ce vei face, suflete al meu, ducându-te la 
judecată, căci atunci răutățile tale vor sta de faţă şi greșelile tale cele ascunse se vor 
vădi. Drept aceea, mai înainte de sfârșit, strigă Judecătorului: Dumnezeule, mi- 
lostiveşte-Te spre mine şi mă miluieşte! 





Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Toţi să priveghem şi să întâmpinăm pe Hristos cu mulțime de untdelemn şi cu 
candele aprinse, ca să ne învrednicim a fi înăuntrul cămării Mirelui. Că cel ce va 
rămâne afară, în deşert va striga către Dumnezeu: miluieşte-mă! 


(Acest acatist a fost compus la mănăstirea noul Neamț a Sfântului Paisie Velici- 
covski.) 





